**Pótló központi írásbeli vizsga:**

2021.01.28 14:00

Gandhi Gimnázium, Kollégium és Alapfokú Művészeti Iskola

7629 Pécs, Komjáth Aladár utca 5.

Konferencia terem

A pótló írásbeli vizsgára a vizsga kezdete előtt 30 perccel, 13:30-kor jelenjen meg a tanuló.

A pótló írásbeli vizsgán kizárólag az a tanuló vehet részt, aki önhibáján kívül eső elháríthatatlan ok miatt nem tudott részt venni a 2021. 01. 23-ai vizsganapon. Ez utóbbi tényt a vizsgaszervező intézménybe benyújtott kérelmében igazolni kell.

**Pótló vizsga kiértékelt dolgozatait az alábbi helyszínen és időpontban tekinthetik meg:**

Gandhi Gimnázium, Kollégium és Alapfokú Művészeti Iskola

7629 Pécs, Komjáth Aladár utca 5.

Titkárság

2021.02.03 8:00-16:00

Az értékelésre vonatkozó észrevételeket a 20/2012 (VIII.31.) EMMI rendeletben, illetve a 2011. évi CXC. törvényben foglaltaknak megfelelően tehetik meg.

Észrevétel leadásának helye, ideje:

Gandhi Gimnázium, Kollégium és Alapfokú Művészeti Iskola

7629 Pécs, Komjáth Aladár utca 5.

Titkárság

2021.02.04. 8:00-16:00

20/2012 (VIII.31.) EMMI rendelet

„35. §. (3) Az írásbeli vizsga kiértékelt dolgozatait a vizsgázó és szülője az iskola képviselőjének jelenlétében, az igazgató által meghatározott helyen és időben megtekintheti, azokról kézzel vagy elektronikus úton másolatot készíthet, és - kizárólag a hivatalos javítási-értékelési útmutatótól eltérő értékelés esetén - az értékelésre észrevételt tehet. Ha az iskolában a feltételek rendelkezésre állnak, a vizsgázó kérésére a saját kiértékelt dolgozatáról másolatot kell készíteni.

(4) A megtekintéshez - az adott írásbeli vizsgát követő nyolc napon belül - egy munkanapot (nyolc órát) kell biztosítani. A vizsgázó észrevételeit a megtekintést követő első munkanap végéig - tizenhat óráig - írásban adhatja le. Az észrevétel benyújtására nyitva álló határidő elmulasztása esetén egy napon belül lehet igazolási kérelmet benyújtani. Az igazolási kérelem benyújtási határideje jogvesztő.

(5) Ha az írásbeli vizsgakérdésekre adott megoldás értékelésére a vizsgázó észrevételt nyújt be, az iskola az észrevételt érdemben elbírálja. Az iskola a bírálat eredményét határozat formájában, megfelelő indokolással, az észrevétel benyújtását követő három munkanapon belül írásban közli az észrevételt tevővel.

(6)[**\***](https://net.jogtar.hu/jogszabaly?docid=a1200020.emm#lbj127id64b4) Ha az észrevételt tevő az iskola határozatának kézhezvétele után is fenntartja korábbi észrevételét, az Nkt. 38. § (9) bekezdése szerinti fellebbezést a hivatalnak címezve, a vizsgát szervező iskolában kell benyújtani. Az iskola a fellebbezést az ügyre vonatkozó dokumentumokkal együtt egy munkanapon belül megküldi a hivatalnak.

(7)[**\***](https://net.jogtar.hu/jogszabaly?docid=a1200020.emm#lbj128id64b4)

36. § (1) Az írásbeli vizsga eredményéről a vizsgát szervező iskola - a hivatal által kiadott, a vizsga részletes eredményeit tartalmazó, az iskola körbélyegzőjének lenyomatával, valamint az igazgató vagy az általa kijelölt személy aláírásával hitelesített értékelő lapon - közvetlenül tájékoztatja a vizsgázókat.”

2011. évi CXC. törvény

„38.§. (9) A középfokú felvételi eljárás keretében tett központi írásbeli felvételi vizsga vizsgadolgozatának értékelésére vonatkozó, az iskola által hozott döntés ellen - jogszabályban meghatározott eljárás szerint - a szülő, a tanuló, a döntés kézhezvételétől számított három napon belül, kizárólag a hivatalos javítási-értékelési útmutatótól eltérő értékelés esetén fellebbezést nyújthat be a jogszabályban meghatározott hatósághoz. A fellebbezés benyújtására meghatározott határidő elmulasztása miatt igazolásnak helye nincs. A fellebbezés elbírálására jogosult hatóság döntését az észrevétel benyújtását követő nyolc napon belül elektronikus úton, írásban közli az iskolával, valamint postai úton megküldi az iskolának és a kérelmezőnek.”